**OZNAM o spôsobe hodnotenia žiakov na 2. stupni ZŠ**

**v čase mimoriadnej situácie od mája 2020**

V zmysle Usmernenia na hodnotenie žiakov základných škôl v čase mimoriadnej situácie vydaného ministerstvom školstva a na základe odporúčaní pedagogickej rady vám oznamujem **zmenu spôsobu hodnotenia** **žiako**v v čase mimoriadnej situácie od mája 2020 nasledovne:

Vo výchovno-vzdelávacom procese sa uskutočňuje priebežné a celkové hodnotenie:

1. **priebežné hodnotenie** sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter;
2. **celkové hodnotenie** žiaka v jednotlivých vyučovacích predmetoch sa uskutočňuje na konci druhého polroka a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.

**Priebežné hodnotenie**

počas prerušenia vyučovania v škole  sa **realizuje slovným hodnotením, slovným komentárom, bodmi, percentami a podobne.**

Má mať  motivačný charakter, pomenovať žiakom chyby, ktoré robia, a navrhnúť postup pri ich odstraňovaní. Zohľadňuje individuálny prístup ku každému žiakovi.

**Celkové hodnotenie** pri hodnotených predmetoch bude v závere školského roka prerokované v pedagogickej rade a bude sa vykonávať buď **klasifikáciou (známky), slovne, alebo kombináciou známky a slovného hodnotenia.**

Pri celkovom hodnotení sa bude zohľadňovať práca a výsledky žiaka pred prerušením vyučovania v školách a súčasne práca z domu s prihliadnutím na osobitosti, možnosti a individuálne podmienky žiaka na domácu prípravu počas prerušeného vyučovania v školách.

1. **HODNOTENÉ PREDMETY: SJL, ANJ, MAT, INF, FYZ, CHE, BIO, DEJ, GEG, OBN,**

Na koncoročnom vysvedčení bude v uvedených predmetoch uvedená **známka** vyjadrená piatimi stupňami

1 – výborný,

2 – chválitebný,

3 – dobrý,

4 – dostatočný,

5 – nedostatočný.

alebo **slovné hodnotenie** vyjadrené štyrmi stupňami

* + 1. dosiahol veľmi dobré výsledky,
    2. dosiahol dobré výsledky,
    3. dosiahol uspokojivé výsledky,
    4. dosiahol neuspokojivé výsledky.

**B. NEHODNOTENÉ PREDMETY: TSV, KNB, VYV, HUV, THD, Mladý vedec**

Na koncoročnom vysvedčení bude v uvedených predmetoch uvedené slovo **absolvoval/a** (ak žiak plnil zadania vyučujúceho)alebo**neabsolvoval/a** (ak žiak neplnil zadania vyučujúceho).

Priebežné hodnotenie a klasifikácia, ktoré boli realizované do 30.4.2020, zostávajú zachované a budú zohľadnené v celkovom hodnotení žiaka.

Ján Chabada, riaditeľ školy